image001

Den 27. september 2011

**De ikoniske Cliffs of Moher i Irland opnår status som UNESCO Geopark – men bliver de også udråbt til en af verdens nye syv vidundere?**

På den 10. europæiske Geopark-konference den 16.-20. september i Langesund i Norge, blev Cliffs of Moher og Burren-regionen tildelt medlemskab i UNESCOs Globale Geopark Netværk, GNN. Disse ikoniske landskaber blev dermed en del af det prestigefyldte netværk, der omfatter 78 af verdens mest enestående natur-vidundere i 26 forskellige lande i hele verden.

Irerne håber, at udmærkelsen vil styrke deres chancer for at blive udnævnt til en af verdens nye syv vidundere 1. november i år. Cliffs of Moher er allerede på listen som én af 28 kandidater ud af de oprindeligt 144 natur-vidundere. Indbyggerne i regionen Clare håber på, at klipperne udvælges som en af de syv finalister i den internationale konkurrence om at blive en af verdens nye syv vidundere.

Aoife Kernan, Marketing Manager på Tourism Irelands nordiske hovedkontor, udtaler: *”Vi er glade for, at Cliffs of Moher og Burren-regionen er blevet udnævnt til at være en del af dette UNESCO-initiativ. Statussen som Global Geopark betyder international anerkendelse som medlem af netværket af særlige, geologisk interessante attraktioner, og det indebærer miljøvenlig turisme samt masser af lokale events og aktiviteter i området hele året rundt. Med udnævnelsen er der nu endnu en grund til at besøge denne enestående region med dens storslåede smukke natur.”*

Cliffs of Moher er den mest ikoniske naturattraktion i Irland. Klipperne er særdeles populære og har årligt mere end 720 000 besøgende. Der er gode transportmuligheder til klipperne, som ligger ideelt mellem festivalbyen Galway i nord og den historiske by Limerick i syd. Med Burren-regionen mod øst og Aran-øerne mod vest er området også et af de mest attraktive for turister. Regionen huser nogle af Irlands mest værdifulde historiske klenodier, såsom Caherconnell Stone Fort og Bunratty Castle – samt slottets bedst bevarede hemmeligheder. Clare-regionens vestkyst byder på nogle af de bedste surfsteder i verden. For dem, der foretrækker at blive på land, ligger der tre golfbaner i verdensklasse i nærheden.

**Henvendelser vedrørende presse og medier:**

Michael Bourke - Marketing og Publicity

Tlf. direkte: + 45 33 17 72 34

E-mail: [mbourke@tourismireland.com](mailto:mbourke@tourismireland.com)

**Info til redaktøren:**

* Organisationen Tourism Ireland er ansvarlig for at markedsføre Irland som en ledende turistdestination i udlandet. Det nordiske hovedkvarter ligger i København.
* Tourism Irelands hjemmeside hedder [www.discoverireland.com](http://www.discoverireland.com). Det er en portal for 42 forskellige hjemmesider, og den indeholder information på 20 forskellige sprog, som dækker alle verdens kontinenter.
* Som en del af en kampagne for at nå yngre mennesker, har Cliffs of Moher Visitor Experience givet gratis entre til børn under 16 år. I de første otte måneder af dette år har 43 500 børn benyttet sig af tilbuddet.
* Cliffs of Moher er 320 millioner år gamle og fortæller jordens geologiske historie.
* O’Brien’s Tower, det første besøgscenter ved klipperne, blev bygget af Cornelius O’Brien for 176 år siden i 1835.
* Irlands største og mest spektakulære surfing-bølge “Aileens” rejser sig neden for O’Brien’s Tower ved klipperne.
* Den foregående afstemning og udnævnelse af de nye syv, menneskeskabte vidundere vurderes at have skabt en omsætning på 5 milliarder US dollars inden for den globale turismeindustri samt andre områder (fx reklameindustrien etc.)